Thai • ภาษาไทย

หัวข้อที่
1 ผู้อพยพในประเทศนอร์เวย์

หัวข้อที่
2 ประชาธิปไตย สวัสดิการและค่านิยม

ประวัติศาสตร์นอร์เวย์:
สงครามโลกครั้งที่สอง

สภา
Storting

พรรคการเมือง

รัฐบาล

ระบบกฎหมายของนอร์เวย์

ระบบศาล

ความเท่าเทียมกันทางเพศ

แบบฝึกหัด

วันชาตินอร์เวย์

หัวข้อที่
3 สุขภาพ

หัวข้อที่
4 โรงเรียน การศึกษาและการรับพิจารณาคุณสมบัติ

หัวข้อที่
5 การทำงาน ชีวิตการทำงานและตลาดแรงงาน

หัวข้อที่
6 ลูกและครอบครัว

หัวข้อที่
7 โครงสร้างประชากรและทรัพยากรธรรมชาติ

บทสัมภาษณ์

ประวัติศาสตร์นอร์เวย์: สงครามโลกครั้งที่สอง

นอร์เวย์ถูกยึดครองโดยเยอรมันตั้งแต่ปี 1940 ถึง 1945
และถูกทำลายในช่วงสงครามไปมาก อาคารบ้านเรือน โรงงานและเมืองต่าง ๆ
ถูกทิ้งระเบิดและเผาทำลาย
สินค้าส่วนใหญ่มีไม่เพียงพอกับความต้องการและประชาชนต้องประสบกับความยากลำบาก

สงครามโลกครั้งที่สองเริ่มขึ้นในเดือนกันยายนปี 1939
เมื่อครั้งที่โปแลนด์ถูกรุกรานโดยทหารเยอรมัน
ทหารเยอรมันรุกรานนอร์เวย์เมื่อวันที่ 9 เมษายน 1940 มีการต่อสู้ช่วงสั้น ๆ
เกิดขึ้นหลายแห่งในประเทศ
แต่ระยะเวลาเพียงไม่กี่วันเยอรมันก็สามารถควบคุมนอร์เวย์ได้ทั้งหมด
กษัตริย์และเจ้าหน้าที่รัฐบาลต่างหลบหนีไปที่ลอนดอนประเทศอังกฤษและดำเนินการต่อต้านจากที่นั่น

©J.W.
Cappelens arkiv

ระหว่างสงครามช่วงสองสามวันแรก
ยังไม่มีการต่อต้านเกิดขึ้นมากนักในนอร์เวย์
เจ้าหน้าที่ตำรวจถูกพวกนาซีควบคุม
โดยรัฐบาลใหม่ที่เข้าพวกกับนาซีได้รับการแต่งตั้งขึ้นเพื่อบริหารประเทศแทน
รัฐบาลชุดนี้ไม่ได้ถูกเลือกขึ้นตามระบอบประชาธิปไตย

ชาวนอร์เวย์หลายคนประกอบกิจกรรมที่ผิดกฎหมายระหว่างช่วงสงคราม
มีการเปิดเผยข้อมูลอย่างไม่มีการปิดกั้น ทั้งทางหนังสือพิมพ์และใบปลิว
และมีอีกหลายคนที่ช่วยคนให้หลบหนีจากพวกนาซีไปยังประเทศอื่น
โดยเฉพาะอย่างยิ่งสวีเดนและอังกฤษ หลายคนถูกจับกุมและขังไว้ในค่ายกักกัน

แม้ว่าประเทศจะถูกยึดครอง แต่คนส่วนใหญ่ยังไปทำงานตามปกติและเด็ก ๆ
ก็ยังคงไปเรียนหนังสือได้ตามเดิม อย่างไรก็ตาม อาหาร เสื้อผ้าและปัจจัยอื่น ๆ
ถูกแบ่งสรรจากฝ่ายควบคุม ทำให้หลายคนเกิดความไม่แน่ใจในอนาคต

นอร์เวย์มีเรือพาณิชย์ก่อนช่วงสงครามเป็นจำนวนมาก ระหว่างช่วงสงครามปี
1940-1945 เรือหลายลำในจำนวนนี้ส่งสินค้าไปยังประเทศที่ทำสงครามกับเยอรมัน
โดยรัฐบาลนอร์เวย์ในลอนดอนเป็นผู้เตรียมการขนส่งเหล่านี้
ประมาณครึ่งหนึ่งของกองเรือถูกทิ้งตอร์ปิโดหรือถล่มด้วยระเบิด
ลูกเรือชาวนอร์เวย์เกือบ 4,000 คนต้องเสียชีวิตระหว่างสงคราม

©Sverre A.
Børretzen/Scanpix

ชายและหญิงชาวนอร์เวย์ประมาณ 10,000 คนเสียชีวิตเนื่องจากสงคราม ประมาณ
700
คนจากนี้เป็นชาวยิวที่ถูกส่งไปยังค่ายกักกันส่วนกลางในเยอรมันและโปแลนด์

ในวันที่ 8 พฤษภาคม 1945 เยอรมันยอมจำนน
นอร์เวย์จึงเป็นประเทศเอกราชอีกครั้ง ชาวนอร์เวย์ประมาณ 50,000
คนต้องข้อหากบฏหลังจากสงครามสิ้นสุด
คนเหล่านี้เป็นสมาชิกของพรรคสังคมนิยมแห่งชาตินอร์เวย์ Nasjonal Samling
ซึ่งเป็นกลุ่มผู้ฝักใฝ่กับพวกนาซี โดย25
คนถูกประหารชีวิตด้วยข้อหากบฏหลังสงคราม

หลังปี 1945 ประเทศได้เริ่มบูรณะตัวเองใหม่อีกครั้ง
ซึ่งนับเป็นช่วงเวลาที่ตื่นตัวมาก
ทั้งการผลิตและการส่งออกอยู่ในอัตราที่เพิ่มขึ้น
กองเรือพาณิชย์เองก็ถูกบูรณะขึ้นใหม่อีกครั้ง

หลายคนสามารถหางานทำได้ และแม้ว่าค่าแรงจะไม่สูงมากนัก
แต่ปัญหาความยากจนก็ลดลงไปได้บ้าง
คนส่วนใหญ่มีมุมมองที่ดีและหลายคนคาดหวังที่จะมีส่วนร่วมในการบูรณะประเทศนอร์เวย์ขึ้นอีกครั้ง
ความเท่าเทียมกัน
และคุณค่าที่เท่ากันกลายเป็นสิ่งที่มีความสำคัญสำหรับคนส่วนใหญ่
เศรษฐกิจของนอร์เวย์ค่อย ๆ พัฒนาขึ้นเรื่อย ๆ
แม้ว่าจะยังคงต้องแบ่งสรรสินค้าใช้อยู่จนช่วงปลายทศวรรษที่ 1950

ระหว่างช่วงทศวรรษหลังสงคราม
มีการปฏิรูปมากมายเกิดขึ้นเพื่อปรับปรุงคุณภาพชีวิตของทุกคน
ชั่วโมงการทำงานถูกกำหนดให้สั้นลง และวันหยุดยาวนานขึ้น ในปี 1967
ได้มีการประกาศใช้กฎหมายหลักประกันแห่งชาติ
กฎหมายนี้กำหนดขึ้นเพื่อเป็นหลักประกันทางเศรษฐกิจให้กับประชากรทุกคน
รวมทั้งคนชราและคนป่วย

สนทนาถึงความเชื่อมโยงระหว่างการยึดครองนอร์เวย์
การบูรณะประเทศภายหลังสงครามและการเกิดขึ้นของรัฐสวัสดิการ

แบบฝึกหัด

Lærerforum

Ansvarlig for disse sidene J.W. Cappelens Forlag AS. Læremidlet er utviklet
med støtte fra Utdanningsdirektoratet. Tilbakemeldinger: [email-masked]